[bookmark: _GoBack]Ερώτηση με αίτημα γραπτής απάντησης E-005341/2017
προς την Επιτροπή

Dimitrios Papadimoulis (GUE/NGL)
Θέμα:	Ένταση εισοδηματικών ανισοτήτων στην Ευρωπαϊκή Ένωση
Σύμφωνα με στοιχεία της Eurostat[footnoteRef:1], διεθνών οργανισμών και κέντρων ερευνών, όπως το Eurofound[footnoteRef:2], ο ΟΑΣΑ[footnoteRef:3] και το FES[footnoteRef:4], η εισοδηματική ανισότητα στα κράτη μέλη της ΕΕ είτε αυξάνεται, είτε παραμένει στα ίδια απογοητευτικά επίπεδα, όπως διαμορφώθηκαν από το 2009 και την έναρξη της οικονομικής κρίσης. [1:  	http://ec.europa.eu/social/main.jsp?catId=1050&amp;intPageId=1870&amp;langId=en]  [2:  	https://www.eurofound.europa.eu/sites/default/files/ef_publication/field_ef_document/ef1663en.pdf]  [3:  	https://www.oecd.org/els/soc/cope-divide-europe-2017-background-report.pdf]  [4:  	http://library.fes.de/pdf-files/id/ipa/13354.pdf] 

Η εισοδηματική ανισότητα προκύπτει ως αποτέλεσμα πολλών και διαφορετικών μεταβλητών, όπως για παράδειγμα το ετήσιο εισόδημα, ο δείκτης κατανάλωσης, η αύξηση ή μείωση της αγοραστικής δύναμης σε σχέση με την αύξηση ή μείωση του εισοδήματος.
Στα φτωχότερα κράτη μέλη της ΕΕ και της Ευρωζώνης, όπως η Βουλγαρία και η Ρουμανία, ή σε κράτη-μέλη που βρέθηκαν ή βρίσκονται σε καθεστώς μνημονίων και αυξημένης δημοσιονομικής επιτήρησης, όπως η Πορτογαλία και η Ελλάδα, η εισοδηματική ανισότητα οδήγησε επίσης σε αύξηση του ποσοστού μετανάστευσης προς άλλα, πλουσιότερα κράτη-μέλη της ΕΕ, διευρύνοντας ακόμη περισσότερο την εισοδηματική ανισότητα  και κατά συνέπεια, την κοινωνική και περιφερειακή ανισότητα.
Κατόπιν τούτων, ερωτάται η Επιτροπή:
Πώς αξιολογεί και πώς ερμηνεύει την αύξηση της εισοδηματικής ανισότητας στα κράτη μέλη της ΕΕ;
Σε ποιες ενέργειες σκοπεύει να προβεί, προκειμένου να αντιμετωπίσει την εντεινόμενη εισοδηματική ανισότητα σε πολλά κράτη μέλη;

